kardosdrur/scandi-wiki huggingface dataset:
Boringholmvognene

Boringholmvognene eller Borringholmvognene er to middelalderlige vogne i træ, der blev fundet under en arkæologisk udgravning på voldstedet Boringholm vest for Horsens i Jylland først i 1900-tallet. Vognene, der kun består af løsdele, stammer fra slutningen af 1300-tallet. Det er de mest betydningsfulde fund af vogne i Nordeuropa fra denne periode.

Udgravningen foregik fra 1906 til 1912 og blev varetaget Christian Axel Jensen og C.M. Smidt på vegne af Nationalmuseet. De blev fundet under hovedbygningerne på voldstedet, der var opført i 1370. Borgen var bygget på små øer i en mose, der gjorde at bevaringsforholdene for organisk materiale var langt bedre, end de normalt er. Da vognene blev fundet under bygninger har de ikke været i brug, mens bygningerne har stået, og de stammer derfor mere sandsynligt fra en gård i nærheden.

Størstedelen af delene var hugget i stykker. Den ene er en arbejdsvogn kaldet en stivvogn, mens den anden er til persontransport og kaldes en fruervogn. Førstnævnte er en vogn med fire hjul uden affjedring, der har været brugt fra jernalderen til 1950'erne. Fruervognen var ligeledes uden affjedring og blev trukket af 2-4 heste. De har været brugt i 1200- og 1300-tallet. Delene fra vognene minder om vogne, der er fundet i Hanseforbundets område.

På Middelaldercentret ved Nykøbing Falster har man rekonstrueret stivvognen. Museet er et frilandsmuseum, der har opført en del af en dansk købstad, som den muligvis har set ud omkring år 1400.

Vogndelene er i dag på Nationalmuseet i København som de øvrige fund fra Boringholm.

Referencer 

Arkæologiske fund fra Danmark
Genstande i Nationalmuseet
Middelalder
Genstande fra middelalderen fra Danmark
Bleach

Bleach kan henvise til 

 Bleach (album), et album fra 1989 af Nivarna
 Bleach (anime), en anime
Mandstugt

Mandstugt er disciplin, orden og lydighed blandt ansatte, soldater, elever eller lignende.

Eksterne henvisninger og kilder 

 Opslaget "Mandstugt" i Salmonsens konversationsleksikon

Pædagogik
Ans Kirke

Ans Kirke er en kirke i Grønbæk Sogn, beliggende i byen Ans i Silkeborg Kommune. Den blev indviet i november 1958.

Historie 
I 1935 opførte man et missionshus på stedet hvor kirken i dag er placeret. Byggeriet var tiltænkt som en del af planen for en senere opførsel af en kirke. I dag er byggeriet fra 1935 kirkens skib.

Opførslen af selve kirken begyndte i 1954, hvor man opførte klokketårnet. Toppen er en kobberbeklædt løgformet kuppel med en vejrhane. I 1957 blev apsis og koret færdiggjort. Kirken blev indviet 1. søndag i advent i 1958.

Før kommunalreformen i 1970 hørte kirken under Lysgård Herred.

Referencer

Eksterne henvisninger 

 Ans Kirke  på groenbaekkirke.dk
 
 Ans Kirke hos KortTilKirken.dk

Kirker i Silkeborg Kommune
Kirker i Viborg Stift
Kirker i Viborg Amt
Etableret i 1958
Thousand Islands National Park

Thousand Islands National Park (indtil 2013 St. Lawrence Islands nationalpark) er en nationalpark oprettet i 1904 i den  sydøstlige del af den canadiske provins Ontario. Parken ligger langs 1000 Islands Parkway i regionen Thousand Islands, en langstrakt øgruppe i Saint Lawrence River, kort efter udløbet fra Lake Ontario. Den er en del af biosfærereservatet Frontenac Arch Biosphere Reserve.

Parken består af 21 øer plus mange små holme, 2 områder på fastlandet og et besøgscenter ved  Mallorytown, Ontario. Den er en af  Canada's mindste nationalparker. Blandt de lidt større dyr findes ræve, hjorte, hulepindsvin og prærieulv.

Eksterne kilder/henvisninger 

Officielt websted

Nationalparker i Canada
Biosfærereservater i Canada
Ontario
Etableret i 1904
Fuglse-Errindlev Pastorat

Fuglse-Errindlev Pastorat er et pastorat i Maribo Domprovsti, Lolland-Falsters Stift med de seks sogne:
Fuglse Sogn
Errindlev Sogn
Krønge Sogn
Olstrup Sogn
Torslunde Sogn
Tågerup Sogn
I pastoratet er der seks kirker
Fuglse Kirke
Errindlev Kirke
Krønge Kirke
Olstrup Kirke
Torslunde Kirke
Tågerup Kirke

Pastorater i Folkekirken
Lolland-Falsters Stift
Valby Søndre Sogn

Valby Søndre Sogn er et sogn i Valby-Vanløse Provsti (Københavns Stift). Sognet ligger i Københavns Kommune (Region Hovedstaden).  I sognet ligger Margrethekirken og Johannes Døbers Kirke.

Sognet blev dannet 1. januar 2016 ved en sammenlægning af Margrethe Sogn og Johannes Døbers Sogn.

Noter

Eksterne henvisninger 
 
 

Sogne i Københavns Kommune
Sogne i Københavns Stift
Sogne i Sokkelund Herred
Søndre Sogn
Etableret i 2016
Bresaola

Bresaola er det italienske lufttørrede saltet oksefilet, som har modnet i to-tre måneder til den er blevet hård og har fået en dyb rød, næsten lilla farve. Teknikken stammer fra Valtellina-dalen i Lombardiet i Italien. Den er også udviklet i alpedale i Piemonte, hvor Bresaola della Val d’Ossola må fremhæves.  

Kødet er magert og mørt og har en sødlig lugt.

Mad fra Italien
Kødretter
Golden Boy (Award)

Golden Boy er en pris, der bliver uddelt af sportsjournalister til en ung fodboldspiller, som spiller i Europa. Den bliver uddelt til den, der har været den mest imponerende i et kalenderår. Alle nominerede skal være under 21 år og spille på en europæisk nations øverste niveau.

Tildeling 
Prisen blev indstiftet af den italienske sportsavis Tuttosport i 2003. Aviser, der deltager i afstemningen om prisen omfatter Bild (Tyskland), Blick (Schweiz), A Bola (Portugal), l'Équipe (Frankrig), France Football (Frankrig), Marca (Spanien), El Mundo Deportivo (Spanien), Ta Nea (Grækenland), Sport Express (Rusland), De Telegraaf (Nederlandene) og The Times (Storbritannien). Hvert medlem af juryen kan nominere fem spillere og hvert jurymedlem tildeler 10 point til den spiller der anses mest imponerende, 7 point til den næste og herefter 5, 3 og 1 point til de øvrige.

Vindere

Priser fordelt efter position på banen 
(opdateret oktober 2017)

Priser efter nationalitet 
(opdateret oktober 2017)

Prisen efter klub 
(opdateret oktober 2017)
År i fed er delt mellem flere klubber.

Noter

Referencer 

Fodboldpriser
Charles Macpherson Dobell

Generalløjtnant Sir Charles Macpherson Dobell KCB, CMG, DSO (22. juni 1869 – 17. oktober 1954) var en canadisk soldat, som gjorde tjeneste i Royal Welch Fusiliers i British Army.

Uddannelse 
Dobell blev født i Quebec City som søn af Richard Reid Dobell, et medlem af det canadiske parlament og barnebarn af Senator Sir David Lewis Macpherson. Dobell blev uddannet på Rev. Canon Von Ifflands Private School, Quebec High School og Charterhouse School i England. Han fik eksamen fra Royal Military College of Canada (college #221) i 1890. Han var løjtnant i Hazara ekspeditionen i 1891 og var med i den and internationale styrke, som besatte øen Kreta, hvor han blev forfremmet til major. Han gjorde tjeneste i Boerkrigen, som han fik en Distinguished Service Order. Efter at have gjort tjeneste i Nigeria, blev han forfremmet til oberstløjtnant. Han gjorde tjeneste i Kina under Bokseropstanden. Han blev udnævnt til generalinspektør i den Vestafrikanske styrke med rang af brigadegeneral.

Under 1. Verdenskrig kæmpede han i Cameroun felttoget og blev senere forfremmet til generalløjtnant. Han gjorde tjeneste i den egyptiske ekspeditionsstyrke under Sinai og Palæstina-felttoget under general Sir Archibald Murray. I Foråret 1917 forsøgte briterne forgæves at erobre Gaza. Murrey lagde skylden for nederlagene på Dobell, hvilket dog ikke forhindrede at de begge blev udskiftet i 1917.

I nytårshæderslisten for 1915 blev han optaget i Sankt Mikaels og Sankt Georgs orden. Han blev også Knight Commander af Order of the Bath.

Henvisninger 

 
 Biography om Charles Dobell på firstworldwar.com

Kilder 
 4237 Dr. Adrian Preston & Peter Dennis (Edited) "Swords and Covenants" Rowman And Littlefield, London. Croom Helm. 1976.
 H16511 Dr. Richard Arthur Preston "To Serve Canada: A History of the Royal Military College of Canada" 1997 Toronto, University of Toronto Press, 1969.
 H16511 Dr. Richard Arthur Preston "Canada's RMC - A History of Royal Military College" Second Edition 1982
 H16511 Dr. Richard Preston "R.M.C. and Kingston: The effect of imperial and military influences on a Canadian community" 1968 Kingston, Ontario.
 H1877 R. Guy C. Smith (editor) "As You Were! Ex-Cadets Remember". In 2 Volumes. Volume I: 1876-1918. Volume II: 1919-1984. RMC. Kingston, Ontario. The R.M.C. Club of Canada. 1984
 Winston S. Churchill "Ian Hamilton´s March" Longmans,Green,and co, London (1 edition) 1900, page 405.

Generaler fra Storbritannien
Egilmar 1. af Oldenburg

Egilmar 1. (født ca. 1040, død før 1112), også kendt som Elimar, Engilmar og Egelmar, var en tysk greve, der omkring år 1100 herskede over et område i Nordtyskland, der senere skulle udvikle sig til Grevskabet Oldenburg. Han og hans søn med samme navn bliver i historiografien betegnet som Egilmarerne.

Egilmar er den ældste kendte stamfar til Huset Oldenburg, en af Europas mest indflydelsesrige fyrstelige slægter med grene, der har regeret i Oldenborg, Danmark, Norge, Sverige, Slesvig, Holsten, Rusland, Sachsen-Lauenburg, Grækenland og Island.

Biografi 
Grev Egilmar bliver nævnt første gang som vidne i en bekendtgørelse udstedt af ærkebiskop Liemar af Hamborg-Bremen, der er dateret i 1091. I 1108 blev Egilmar omtalt i en bekendtgørelse, hvor han omtales som comes in confinio Saxonie et Frisie potens et manens, altså en mægtig greve i grænseområdet mellem frisere og saksere. I bekendtgørelsen omtales desuden Aldenburch, som er den første benævnelse i kilderne af Oldenburg, slægtens senere stamsæde og den kerne, omkring hvilken den oldenborgske stat voksede op. Der er dog ikke belæg for, at Egilmar allerede på dette tidspunkt besad en borg i Oldenburg. I bekendtgørelsen fra 1108 nævnes desuden talrige af Egilmars familiemedlemmer, således hans hustru Riche(n)za, hans sønner Christian og Egilmar, hans datter Gertrud samt hans broder, klerken Giselbert.

Noter

Litteratur

Eksterne links 
 Die Oldenburger Grafen  

Huset Oldenburg
Grever af Oldenburg
Tyskere i 1100-tallet
Tyskere fra middelalderen
Grete Jalk

Grete Juel Jalk (født 18. juni 1920 i København, død 2006) var en dansk møbelarkikekt. Hun blev nysproglig student i 1939 og efter filosofikum gik hun på Tegne- og Kunstindustriskolen for Kvinder i 1940-1941, hvor hun blev undervist i tegning. Herefter hun gik i snedkerlære, hvorefter hun gik på Kunsthåndværkerskolens møbelskole frem til 1946.

I 1950'erne underviste hun på Kunsthåndværkerskolens møbelskole, og fra 1953 havde hun sin egen tegnestue. Hun designede blandt andet stole, skrivepulte, taburetter og reoler, foruden tapeter. I 1963 vandt hun en konkurrence, udskrevet af Daily Mirror og den engelske møbelfabrikantforening, hvor man skulle designe en stol til mænd og en til kvinder, men en brand gjorde, at de aldrig kom i produktion.

Hun har deltaget i udstilliger i flere lande. Hun har blandt andet udstillet på Kunstindustrimuseet og på årlige udstillinger, arrangeret af Dansk Kunsthåndværk. Derudover har hun deltaget i Udenrigsministeriets vandreudstilling, der blev vist i 25 byer udenfor Danmark.

Året efter hendes død blev Hæderslegat for studerende ved Kunstakademiets Designskole, også kaldet Grete Jalk-Legatet, oprettet og kan uddeles til studerende ved Kunstakademiets Designskole, der opfylder betingelserne herfor.

Referencer 

Møbelarkitekter fra Danmark
Snedkere fra Danmark
Tegnere fra Danmark
Personer fra København
Danskere i 1900-tallet
Danskere i 2000'erne
Personer i Dansk Kvindebiografisk Leksikon
Lystige Viser

Lystige Viser er en samling af sange og viser udgivet af Politikens Forlag. En samling som gennem sidste halvdel af 1900-tallet opnåede stor udbredelse blandt børn og voksne i den danske befolkning, med samlede oplagstal på adskillige hundrede tusinde. Første udgave var på 6 bind, som udkom i årene 1952-196x. Anden moderniserede og udvidede udgave var på 12 bind, som udkom i årene 1976-1990, og tredje moderniserede udgave udkom i 6 bind i årene 1997-99.

Formålet var at "...optage populære viser og folkelige sange, som ikke findes let tilgængelige i de mest udbredte vise- og sangbøger, og som ofte savnes enten for melodiens eller for tekstens skyld." En stor del af arbejdet bestod i at indhente rettigheder fra musikforlag til publikation, noget som var "...mere indviklet, tidskrævende og bekosteligt, end læsere i almindelighed forestiller sig, og kræver hjælp, støtte og imødekommenhed fra urimelig mange sider i både ind- og udland. For hvert enkelt binds vedkommende skal der afsluttes ca. 300 kontrakter, før alle formalia er i orden. Opgaven har bind for bind været vanskelig at løse, idet det ofte har været et trættende detektivarbejde at opspore, hvem der har komponeret en bestemt vise, hvem der har skrevet teksten, samt hvem der kontrollerer rettighederne i dag til henholdsvis noder og tekst. Bag hver eneste samling af de glade og smilende sange ligger der derfor måneders blod, sved og tårer hos den utrættelige redaktion."

Første udgave bestod som sagt af 6 bind, som var redigeret af Bo Bramsen og Else Larsen, med hjælp fra et rådgivende redaktionsudvalg bestående af forfatteren Mogens Dam, læge Jens Chr. Hostrup og landsretssagfører Eigil Jensen:
 Bind I. 250 lystige viser og enkelte sørgelige sange. Politikens Håndbøger nr 28, 1952 (i 1963 trykt i 100.000 eksemplarer)
 Bind II. 250 lystige viser og enkelte sørgelige sange. Politikens Håndbøger nr 29, 1953 (i 1963 trykt i 75.000 eksemplarer)
 Bind III. 225 lystige viser og berømte evergreens. Politikens Håndbøger nr 96, 1955 (i 1963 trykt i 50.000 eksemplarer)
 Bind IV. Nye og gamle lystige viser. Politikens Håndbøger nr 280, 1963 (1. oplag var på 25.000 eksemplarer)
 Bind V.
 Bind VI.
Desuden udkom i 1954 samlingen Danske sange (Politikens Håndbøger nr 85) og i årene 1956-82 Lystige viser for børn i 4 bind.

Første udgave bragte tekst og melodi til viserne, mens anden og tredje udgave, fra 1976 og frem, også bragte becifringer.

Noter 

Musik
Sangbøger fra Danmark
Pipistrelflagermus

Pipistrelflagermusen (Pipistrellus pipistrellus) er en flagermus i familien barnæser. Den ligner meget dværgflagermusen. Sammen med denne er den Europas mindste flagermusart. Først i 1999 blev de to erkendt som forskellige arter.

Udseende og kendetegn 
Vingefanget er på op til 25 centimeter, kropslængden mellem 3,5 og 4,5 centimeter og vægten på op til 8 gram. Pelsen er rødbrun på oversiden og gråhvid på undersiden.

Den findes indtil videre ingen pålidelige morfologiske forskelle mellem pipistrelflagermus og dværgflagermus. De kan kun adskilles på forskelle i DNA og i de fleste tilfælde også på frekvensen i deres ultralydsskrig. Pipistrelflagermusens skrig ligger oftest på mellem 40 og 50 kHz, mens dværgflagermusens oftest ligger på 50-60 kHz. Der er dog et lille overlap, så en sikker bestemmelse kan være vanskelig for enkeltindivider.

Levevis 
Pipistrelflagermusen begynder at jage fra lige efter solnedgang. Flugten er hurtig med kast til siderne. Den har et hørbart, tikkende skrig. Føden består hovedsagelig af tovinger (myg, fluer) og sommerfugle.

Udbredelse 
Pipistrelflagermusen findes i størstedelen af Europa (dog kun i det sydlige Skandinavien), Nordafrika, Israel, Iran, Pakistan, dele af Indien samt, i en isoleret population, det sydøstlige Kina og Taiwan.

I Danmark forekommer den i det sydøstlige Jylland til Århus-egnen. Desuden er der en fast bestand ved Gedser på Falster. Fra resten af Danmark er der spredte fund.

Referencer

Eksterne henvisninger 

Småflagermus
Danske arter i Habitatdirektivet
Danmarks pattedyr
Ravnstrup Kirke

Ravnstrup Kirke er sognekirke i Ravnstrup Sogn, beliggende i landsbyen Ravnstrup vest for Viborg.

Historie 
Kirken blev opført omkring år 1200 i romansk stil, med kampesten fundet i lokalområdet. Klokketårnet og våbenhuset er senere tilbygninger.

I tårnet hænger to klokker. Den ældste er fra 1614, og bærer indskriften “SI DEUS PRO NOBIS QUIS CONTRA NOS”. ("Er Gud for os, hvem kan da være imod os?”), der er et citat fra Romerbrevet. Den største klokke blev i 1973 skænket til kirken af den lokale gårdejer Jørgen Jørgensen. Prædikestolen i kirken er fra 1634

I årene 1996-97 brugte menighedsrådet 1.500.000 kr. på en indendørs renovering.

Før kommunalreformen i 1970 hørte kirken under Nørlyng Herred.

Referencer

Eksterne henvisninger 

 Ravnstrup Kirkes hjemmeside 
 Ravnstrup Kirke  på visitviborg.dk
 Ravnstrup Kirke hos KortTilKirken.dk
 Kirkens beskrivelse i Trap – Kongeriget Danmark, 3. Udgave 4. Bind, s. 694 hos Projekt Runeberg

Kirker i Viborg Kommune
Kirker i Viborg Stift
Kirker i Viborg Amt
Sonni Nattestad

Sonni Ragnar Nattestad (født 5. august 1994 i Tórshavn) er en færøsk fodboldspiller, der spiller for Dundalk F.C. som back. Han har tidligere spillet for de islandske klubber Fylkir og FH Hafnarfjordur Han spiller også for Færøernes fodboldlandshold.

Klubkarriere 
Han havde kontrakt med FC Midtjylland fra 2013 til 2015, hvor han spillede fire kampe i Superligaen. I 2014-15 var han udlejet til AC Horsens, og i 2015 var han udlejet til Vejle B. I januar 2016 fik han kontrakt med FH Hafnarfjordur, der spiller i Úrvalsdeild, der er Islands øverste fodboldrække.

I 2018 igen udlejet til AC Horsens.

Den 1. februar 2019 blev det offentliggjort, at Nattestad skiftede til FC Fredericia. Han skrev under på en kontrakt gældende frem til 2021.

I 2020 spillede han for B36 Tórshavn i Betrideildin. I 2021 skiftede han til den irske klub Dundalk F.C..

Referencer

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra FC Midtjylland
Fodboldspillere fra AC Horsens
Fodboldspillere fra Vejle Boldklub
Fodboldspillere fra Fimleikafélag Hafnarfjarðar
Fodboldspillere fra Fylkir
Fodboldspillere fra Aalesunds FK
Fodboldspillere fra FC Fredericia
Transsylvaniens fyrster



Fyrster i Transylvanien 
 1570-1571 Johan Zápolya
 1571-1586 Stefan Báthory
 1586-1588 Johann Ghyczy
 1588-1602 Siegmund Báthory
 (1599-1600 Michael den Tapre)
 1603         Moses Székely
 1604-1606 Stefan Bocskai
 1607-1608 Siegmund Rákóczi
 1608-1613 Gabriel Báthory
 1613-1629 Gabriel Bethlen
 1630-1648 Georg 1. Rákóczi
 1648-1660 Georg 2. Rákóczi
 1658-1660 Akos Barcsay
 1661-1662 Johann Kemény
 1661-1690 Mihail 1. Apafi
 1690         Imre Thököly
 1690-1701 Mihail 2. Apafi
 1701-1711 Frans 2. Rákóczi

Eksterne links 

 
Transsylvanien
Vellev Kommune

Vellev Kommune (1842-1970) var en dansk landkommune i Houlbjerg Herred i Viborg Amt.

Geografi 
Kommunen grænsede mod nord til Langå-Thorup-Sønder Vinge Kommune, mod øst til Laurbjerg-Lerbjerg Kommune, mod sydøst Houlbjerg-Granslev Kommune, mod syd Vejerslev-Aidt-Thorsø Kommune og mod vest Hvorslev-Gerning Kommune.

Administrativ historik 
Kommunen blev oprettet i 1842 og ved kommunalreformen i 1970 sammenlagt til Hvorslev Kommune.

Referencer 

Kommuner i Viborg Amt (før 1970)
Avisen Thorsø-Faarvang-Ulstrup

Avisen Thorsø-Faarvang-Ulstrup er en forhenværende dansk ugeavis, som blev udgivet i Hvorslev Kommune samt området omkring Fårvang. Avisen blev i begyndelsen af lagt sammen med Hadsten Avisen og Ugebladet for Hinnerup og omegn til FavrskovAvisen.

Historie 
Thorsø Avis udkom første gang den 1. april 1912 i et oplag på 700 stk. Avisens stifter var mejeribestyrer Aagaard på Thorsø Mejeri, der var tilflytter fra Hadsten. Det oprindelige dækningsområde var kommunerne Vejerslev-Aidt-Thorsø, Haurum-Sall og Bøstrup. I 1923 skifter avisen navn til Thorsø-Faarvang Avis, og udgivelsesområdet udvides til Gjern og Fårvang.

I 1965 etablerer Bent Vestergaard fra Hornslet »Thorsø Bogtrykkeri«, som samme år overtager udgivelsen af avisen. Preben Thomsen overtog i 1966 både trykkeri og avis, da Vestergaard valgte at vende tilbage til Hornslet.

I forbindelse med kommunalreformen i 1970 bliver udgivelsesområdet fastlagt til den nye Hvorslev Kommune plus området omkring Fårvang. I 1979 skifter avisen navn til Avisen Thorsø, Fårvang, Ulstrup. Preben Thomsen afhændede i slutningen af 2005 avisen til Berlingske Lokalaviser, som fra april 2008 sammenlagde den med Hadsten Avisen og Ugebladet for Hinnerup og omegn til FavrskovAvisen.

Redaktører 
Herunder ses en liste over redaktørerne:
 1912-1913: Mejeribestyrer Aagaard, Thorsø Mejeri
 1913-1944: Saddelmagermester Frandsen
 1944-1965: Isenkræmmer Søren Andersen
 1965-1966: Bent Vestergaard
 1966-2005: Preben Thomsen
 2005-2008: ??

Se også 
 FavrskovAvisen

Referencer 

Ugeaviser fra Danmark
Oldenburger Graben

Oldenburger Graben i det nordlige Tyskland, er en tunneldal fra sidste istid i  Kreis Østholsten i Schleswig-Holstein. Den har en vandstand under havets overflade

Beliggenhed
Oldenburger Graben ligger i Østholsten på halvøen Wagrien. Den går fra von Weißenhäuser Strand  (i kommunen Wangels) gennem Oldenburg in Holstein til  Dahme og dermed fra  Hohwachter Bucht til den ydre del af Lübeck Bugt. 
Graven er beskyttet af en række naturschutzgebiete, som mod vest  bliver  afgrænset af  jernbanen fra Oldenburg til Neustadt. Mod nord og nordøst afgrænser  de højere beliggende landbrugsarealer under godset Schwelbek området. Mod sydøst er det vestenden af Schwienkuhler Bruches og mod syd og sydvest er det hovedsageligt kommunegrænsen mellem byen Oldenburg og kommunen Damlos der afgrænser de beskyttede områder.

Længde og bredde 
Oldenburger Graben er omkring  22 km lang og mellem 2 og 20 meter bred.
I Weißenhaus er den smallere end i Dahme. Gennem byen  Oldenburg er den reguleret. Det samlede område er omkring 22.000 Hektar.

Dybde
Dybden ved Weißenhaus er 1,60 meter under havets overflade. Ved  Dahme er den med 1,90 meter under havets overflade endnu dybere. 
Der er ved afvanding dannet en række koge, som har en gennemsnitlig dybde på 3,5 meter under havets overflade.

Eksterne kilder og henvisninger

  Interessefællesskabet  Oldenburger-Graben
Naturschutzgebiet Oldenburger Bruch

Slesvig-Holstens geografi
Cambridge Airport

Cambridge International Airport  er en regional lufthavn i England. Den er beliggende i Cambridgeshire, i den østlige udkant af Cambridge.

Historie 
Lufthavnen åbnede i 1938 som Cambridge City Airport. I 2008 skiftede den navn til Marshall Airport Cambridge UK, og i 2011 blev navnet det nuværende. 

I slutningen af januar 2016 stopper lufthavnen med at servicere almindelig ruteflyvning, da den ikke kan tiltrække passagerer nok. Danske Sun-Air of Scandinavia er sidste selskab som flyver regulær ruteflyvning fra Cambridge, da de har en rute til Göteborg-Landvetter flygplats. 

Fra februar vil Cambridge Airport kun servicere business- og privatfly.

Eksterne henvisninger 

 Cambridge Airports officielle hjemmeside

Lufthavne i England
Airport
Etableret i 1938
Generelt Landbrugsregister

GLR er Fødevareministeriets Generelle Landbrugsregister. Registreret blev etableret i 1993, som en del af GLR/CHR. CHR er Fødevareministeriets Centrale Hudsyrbrugsregister.

Databasen rummer oplysninger om landbrugsbedrifter og landbrugsarealer ned til information om, hvilken afgrøde der dyrkes i en markblok.

 
Landbrug
Danmarks registre
Ratekau

Ratekau er en kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Ratekau ligger 10 km nord for Lübeck. Nærliggende byer og kommuner er mod syd Bad Schwartau, mod nord Timmendorfer Strand og Scharbeutz og mod vest Ahrensbök. Kommunen har gode trafikforbindelser via motorvejene A 1, A 226 og A 20.

Kommunen ligger ud til Hemmelsdorfer See i kort afstand til Lübeck Bugt. De største landsbyer i kommunen er Sereetz, Ratekau, Pansdorf og Techau. I 2015 oprettedes naturschutzgebiet Sielbektal, Kreuzkamper Seelandschaft und umliegende Wälder.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten